Razlog za različite iznose za te dvije vrste odobrenih sredstava jest upotreba diferenciranih odobrenih sredstava za određene mjere koje izravno provodi Komisija. To se uglavnom odnosi na mjere promidžbe poljoprivrednih proizvoda te na strategiju politike i mjere usklađivanja.

Privremena potrošnja odobrenih sredstava EFJP-a do 31.12.2019.

·očekivanih namjenskih prihoda tijekom proračunske godine 2019., procijenjene na 634 milijuna EUR (499 milijuna EUR proizišlih iz ispravaka u okviru potvrde o sukladnosti i 135 milijuna EUR proizišlih iz povrata zbog nepravilnosti),

·namjenske prihode koji se prenose iz 2018., procijenjene na 444 milijuna EUR.

Komisija je taj iznos, procijenjen na 1 078 milijuna EUR, namijenila sljedećim programima:

·140 milijuna EUR operativnim fondovima za organizacije proizvođača u sektoru voća i povrća, te

·938 milijuna EUR programu osnovnih plaćanja.

Zbroj izglasanih odobrenih sredstava i namjenskih prihoda za te programe odgovara sljedećem:

·849 milijuna EUR za operativne fondove za organizacije proizvođača u sektoru voća i povrća; i

·17 149 milijuna EUR za program osnovnih plaćanja.

U Prilogu, u kojem je prikazano privremeno izvršenje proračuna za 2019., u iznose odobrenih proračunskih sredstava na razini članka za sektor voća i povrća i članka za proizvodno nevezana izravna plaćanja nisu uključeni prethodno navedeni namjenski prihodi. Riječ je o izglasanim odobrenim sredstvima koja za navedene članke iznose 715 milijuna EUR odnosno 34 388 milijuna EUR.

Ubrajajući prihode namijenjene tim člancima, u proračunu za 2019. predviđeno je ukupno 855 milijuna EUR za sektor voća i povrća te 35 326 milijuna EUR za proizvodno nevezana izravna plaćanja.

3.Napomene o privremenom izvršenju proračuna EFJP-a za 2019.

U ovom Izvješću predstavljeno je privremeno izvršenje proračuna EFJP-a za 2019., a pojedinosti su navedene u Prilogu.

Ukupni rashodi u iznosu od 43 526,4 milijuna EUR prvenstveno uključuju rashode EFJP-a u okviru podijeljenog upravljanja, kako su ih prijavile države članice za razdoblje od 16. listopada 2018. do 15. listopada 2019., i iznose proizišle iz smanjenja mjesečnih nadoknada uvedenih tijekom proračunske godine. Uključuju i procijenjene rashode u okviru izravnog upravljanja u iznosu od oko 11,1 milijuna EUR, za koje se predviđa da će nastati do 31. prosinca 2019.

U nastavku teksta ukratko se komentiraju određeni proračunski članci u kojima su zabilježene najveće razlike između stvarno nastalih rashoda i odgovarajućih odobrenih sredstava uključenih u proračun za 2019.

3.1.Tržišne mjere

Iznos povučenih odobrenih sredstava za intervencije na poljoprivrednim tržištima bio je za 25,7 milijuna EUR niži od predviđenog. U taj je iznos uključeno procijenjenih 1,5 milijuna EUR rashoda u okviru izravnog upravljanja za mjere promicanja, za koje se predviđa da će nastati do 31. prosinca 2019. No, ako se u obzir uzmu namjenski prihodi u iznosu od 140 milijuna EUR dodijeljeni za program voća i povrća, to rezultira nedovoljnim izvršenjem u iznosu od 165,7 milijuna EUR.

U sektoru maslinova ulja, vina, mlijeka, svinjskog mesa, jaja, peradi i drugih proizvoda životinjskog podrijetla te za školske programe povučeno je manje odobrenih sredstava od očekivanog. S druge strane, rashodi za sektor voća i povrća neznatno su premašili predviđene potrebe.

3.1.1.Maslinovo ulje

Konačni iznos povučenih sredstava za taj članak rezultira nedovoljnim izvršenjem od 7,9 milijuna EUR, uglavnom zato što su u jednoj državi članici koja ima znatan udio u tom proračunskom članku plaćanja bila manja od očekivanih.